กินยาคุมแบบ21เม็ดแล้วประจำเดือนไม่มาค่ะ เม็ดสุดท้ายหมดเมื่อวันที่22มกราไม่เคยลืมกินยาหรือกินผิดเวลาเลย ปกติไม่เกิน7วันประจำเดือนจะมาแต่นี่เลยมา9วันแล้วยังไม่มาเลยค่ะ อีกอย่างหนูนอนกับแฟนเมื่อวันที่24มกราหลังยาหมด2วันมีโอกาสท้องมั้ยค่ะ
สวัสดีครับ แม้ว่าการที่ไม่เคยลืมรับประทานยาคุมกำเนิดจะทำให้โอกาสตั้งครรภ์ต่ำมากก็ตามที แต่หากประจำเดือนมาช้ากว่าปกติจริง ก็ควรใช้ชุดตรวจการตั้งครรภ์ดูครับ เพราะเป็นสาเหตุที่พบบ่อยและตรวจได้ง่ายที่สุด นอกจากนี้ โอกาสที่การตั้งครรภ์จะเกิดขึ้นในช่วงที่รับประทานยาคุมกำเนิดตามสถิติก็อยู่ที่ราว 0.3% ซึ่งก็ไม่ได้เป็นศูนย์เสมอไปครับแต่หากตรวจการตั้งครรภ์แล้วเป็นลบ ก็มีความเป็นไปได้ว่ามีความผิดปกติในระดับฮอร์โมนเพศหญิงทำให้การตกไข่หรือการหลุดลอกของเนื้อเยื่อมดลูกแปรปรวนครับซึ่งเกิดได้จากหลายสาเหตุดังนี้ครับ1.น้ำหนักลดอดอาหาร2.โรคถุงน้ำหลายในรังไข่ทำให้การตกไข่ผิดปกติ3.โรคทางกายอื่นๆเช่นภาวะธัยรอยด์ต่ำ4.ต่อมใต้สมองที่ผลิตฮอร์โมนมีปัญหา5.ความเครียดหากเป็นเช่นนั้นจริง ก็ควรพบแพทย์ผู้เชี่ยวชาญด้านนรีเวชเพื่อทำการตรวจวินิจฉัยและรักษาต่อไปดีกว่าครับเพราะแต่ละโรคนั้นมีวิธีรักษาที่แตกต่างกันครับ